সোনালী ত্রিভুজ (দক্ষিণ-পূর্ব এশিয়া)
সোনালী ত্রিভুজ (ইংরেজি: Golden Triangle, বর্মী: ရွှေတြိဂံ နယ်မြေ, আইপিএ: [ʃwè tɹḭɡàɴ nɛ̀mjè]; থাই: สามเหลี่ยมทองคำ, আইপিএ: [sǎːm.lìəm.tʰɔːŋ.kʰam]; লাও: ສາມຫຼ່ຽມທອງຄຳ; ভিয়েতনামী: Tam giác Vàng) হল এশিয়ার প্রধান দুটি আফিম উৎপাদন অঞ্চলের একটি। এর আয়তন প্রায় ৯৫০,০০০ বর্গ কিলোমিটার, যা দক্ষিণপূর্ব এশিয়ার তিনটি দেশ মায়ানমার, লাওস ও থাইল্যান্ডের পাহাড়ি এলাকা জুড়ে বিস্তৃত। আফগানিস্তানের সোনালী চন্দ্ররেখার পাশাপাশি, ১৯৫০ সাল থেকে এটি এশিয়ার ও বিশ্বের সবচেয়ে ব্যাপক আফিম উৎপাদনকারী এলাকার একটি। ২১ শতকের শুরু পর্যন্ত বিশ্বের সবচেয়ে বেশি হেরোইন সোনালী ত্রিভুজ থেকে আসত, তারপর আফগানিস্তান বিশ্বের বৃহত্তম হেরোইন উৎপাদন হয়। সোনালী ত্রিভুজ নামটি এসেছে রুয়াক নদী ও মেকং নদীর মিলনস্থল হতে, এই নামটি থাই পর্যটন শিল্পে ব্যবহৃত হয় পার্শ্ববর্তী মায়ানমার,লাওস ও থাইল্যান্ড সীমান্তের ত্রিসীমানা নির্দেশ করতে।